**ИЗВЕШТАЈ**

**СА ВАНРЕДНЕ СЕДНИЦЕ СКУПШТИНЕ КОМПАНИЈЕ**

На основу члана 356. став 3. Закона о привредним друштвима („Службени гласник РС“, бр. 36/11, 99/11, 83/14 и 5/15), Компанија „Дунав осигурање“ а.д.о. Београд након одржане Ванредне седнице Скупштине Компаније, објављује донете одлуке и резултате гласања по свим тачкама дневног реда о којима су акционари гласали.

Ванредна седница Скупштине акционара Компаније „Дунав осигурање“ а.д.о. одржана је **26. јула 2016. године** у пословним просторијама Компаније у Београду, Македонска 4, у сали на V спрату, са почетком у 12,00 часова**.**

Комисија за гласање на Ванредној седници Скупштине Компаније „Дунав осигурање“ а.д.о. одржаној 26. јула 2016. године, у саставу:

1) Магдалена Мијатовић, председник,

2) Наталија Стефановић,члан,

3) Борка Ојданић, члан,

утврдила је следеће:

* укупан број издатих акција Компаније износи 8.778.391 обичних акција, од којих је 4.226.121 обичних акција у својини правних и физичких лица, а 4.552.270 обичних акција у друштвеном власништву;
* свака акција носи право на један глас;
* право одлучивања на Скупштини имали су акционари, односно пуномоћници акционара са уредним пуномоћjима који лично или на основу добијених пуномоћја располажу са најмање 0,03% обичних акција – гласова односно најмање 2.634 обичних акција - гласова;
* На седницу је непосредно приступило **7** акционара, који заједно располажу са **8.584.789** обичних акција – гласова.
* Укупно евидентираних акционара **7**, односно **8.584.789** обичних акција – гласова, што представља 97.79% од укупног броја гласова, тако да је Скупштина акционара имала кворум;
* **Тачка 1. дневног реда:**

**Записник са Редовне седнице Скупштине Компаније од 27. априла 2016. године**, усвојен је, потребном обичном већином гласова присутних акционара са правом гласа.

За је гласало **7** акционара који располажу са **8.584.789** гласова, што представља 100% од гласова присутних акционара;

* **Тачка 2. дневног реда:**

**Одлука о усвајању консолидованих финансијских извештаја Компаније за период 01.01.2015. године – 31.12.2015. године, са Извештајем о пословању и Мишљењем независног ревизора,** усвојена је, тајним гласањем, потребном обичном већином гласова присутних акционара са правом гласа.

За је гласало **7** акционара који располажу са **8.584.789** гласова, што представља 100% од гласова присутних акционара;

* **Тачка 3. дневног реда:**

**Предлог одлуке о именовању два члана Надзорног одбора Компаније,** усвојена је, тајним гласањем, потребном двотрећинском већином гласова присутних акционара са правом гласа.

За је гласало **7** акционара који располажу са **8.584.789** гласова, што представља 100% од гласова присутних акционара;

* **Тачка 4. дневног реда:**

**Одлука о прихватању Информације о избору консултанта за израду Дијагностичке студије Компаније,** усвојена је, тајним гласањем, потребном обичном већином гласова присутних акционара са правом гласа.

За је гласало **7** акционара који располажу са  **8.584.789** гласова, што представља 100% од гласова присутних акционара.

Овај Извештај је саставни део Записника са Ванредне седнице Скупштине Компаније „Дунав осигурање“ а.д.о, која је одржана 26.07.2016. године.

**КОМИСИЈA ЗА ГЛАСАЊЕ**

**Београд**

**26.07.2016. године**

**Магдалена Мијатовић, председник с.р.**